
Ministru kabineta sēdes protokollēmums

Noteikumu projekts "Grozījumi Ministru kabineta 2024. gada 11. jūnija noteikumos Nr. 358 "Eiropas Savienības kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.3. pasākuma "Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam" īstenošanas noteikumi""

· 1. Pieņemt iesniegto noteikumu projektu.
· 2. Ja Eiropas Komisija neatbalsta Izglītības un zinātnes ministrijas priekšlikumu grozījumiem Eiropas Savienības kohēzijas politikas programmā 2021.-2027.gadam attiecībā uz Eiropas Sociālā fonda plus investīciju pārdalēm, Izglītības un zinātnes ministrijai nodrošināt, ka finansējums mācību līdzekļu iegādei tiek saglabāts, pārskatot 4.2.2.3. pasākuma "Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam" (turpmāk - 4.2.2.3. pasākums) projekta darbību apjomu vai citus risinājumus, kas nerada ietekmi uz Eiropas Savienības kohēzijas politikas programmu 2021.-2027.gadam.
· 3. Ja Eiropas Komisija neatbalsta Izglītības un zinātnes ministrijas priekšlikumu grozījumiem Eiropas Savienības kohēzijas politikas programmā 2021.-2027.gadam attiecībā uz Eiropas Sociālā fonda plus investīcijām profesionālās ievirzes izglītības programmu īstenošanai, Valsts izglītības attīstības aģentūra kā 4.2.2.3. pasākuma projekta īstenotājs 1 337 870 euro novirza mācību līdzekļu nodrošināšanai vispārējās izglītības satura apguvei.
· 4. Valsts izglītības attīstības aģentūra ne vēlāk kā līdz 2025. gada 31. jūlijam 4.2.2.3.pasākuma īstenotā projekta ietvaros vienojas ar sociālajiem un sadarbības partneriem par finansējuma 2 647 705 euro apmērā izlietojumu mācību līdzekļu izstrādei izglītojamajiem vispārējās izglītības satura nodrošināšanai.
· 5. Centrālā finanšu un līgumu aģentūra var palielināt Eiropas Savienības kohēzijas politikas programmas 2021.–2027. gadam 4.2.2.3.pasākuma ietvaros īstenojamā projekta finansējumu tikai pēc grozījumu projekta apstiprināšanas Ministru kabineta 2024. gada 26. novembra noteikumos Nr. 745 “Eiropas Savienības kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.4. pasākuma "Izglītības kvalitātes monitoringa sistēmas attīstība un nodrošināšana" īstenošanas noteikumi”.
· 6. Valsts kancelejai sagatavot noteikumu projektu parakstīšanai.

